cyanic-selkie/wikianc huggingface dataset:
Twilight Theater
Twilight Theater — ფინური როკ-ჯგუფ Poets of the Fall-ის მეოთხე სტუდიური ალბომი. იგი გამოვიდა ფინეთში და iTunes-ზე 2010 წლის 17 მარტს. 29 ოქტომბერს ალბომი გამოვიდა გერმანიაში, ავსტრიაში და შვეიცარიაში. გამოცემის პირველ კვირაში მან ოქროს სტატუსი შეიძინა და მოხვდა ფინური ჩარტების პირველ პოზიციაზე.
სქოლიო
კატეგორია:2010 წლის ალბომები კატეგორია:Poets of the Fall-ის ალბომები
ნიგვზარის იოანე ნათლისმცემლის ეკლესია
300px|მინი ნიგვზარის იოანე ნათლისმცემლის ეკლესია — არქიტექტურული ძეგლი საჩხერის მუნიციპალიტეტის სოფელ ნიგვზარაში. ეკლესია აგებულია 1861 წელს.
როგორც ჩანს, ეკლესია მანამდეც ყოფილა. 1840 წლამდე ნიგვზარაში დღევანდელი ეკლესიიდან დაახლოებით 30-40 მეტრში მთის შემაღლებულ ადგილზე მდებარეობდა ხის ეკლესია, რასაც ამავე წლის აღწერა ადასტურებს. შემდეგი აღწერის მიხედვით, რომელიც 1860 წელს მოხდა, აქ უკვე ქვის ეკლესიაა მოხსენიებული.
რესურსები ინტერნეტში
კატეგორია:საჩხერის მუნიციპალიტეტის ტაძრები
ენტებეს ოპერაცია
ენტებეს ოპერაცია (ოპერაცია „ენტებე“ ან ენტებეს რეიდი; კოდური სახელწოდება — „მეხის გავარდნა“) — ისრაელიდან საფრანგეთში მიმავალი გატაცებული რეაქტიული ფრანგული ავიალაინერისა და 102 დატყვევებულის დახსნის ოპერაცია, რომელიც ისრაელის კომანდოს რაზმმა განახორციელა.
27 ივნისს ათენში დაჯდომის შემდეგ, ავიალაინერი დაიკავეს პალესტინის გათავისუფლების სახალხო ფრონტისა და წითელი არმიის ფრაქციის (დასავლეთგერმანული რადიკალური მემარცხენე დაჯგუფება) ტერორისტებმა და გადაიყვანეს უგანდის ქალაქ ენტებეში, სადაც მათ სხვა თანამძრახველებიც შეუერთდნენ. გამტაცებლებმა ენტებეში 258 მგზავრიდან გაათავისუფლეს ისინი, ვინც ისრაელის მოქალაქეები ან ებრაელები არ იყვნენ, დანარჩენები კი ტყვედ დაიტოვეს ისრაელის, კენიის, დასავლეთ გერმანიისა და სხვა ქვეყნების ციხეებში მყოფი 53 მებრძოლის გასათავისუფლებლად. საპასუხოდ, 3 ივლისს ისრაელმა გაგზავნა ოთხი სატვირთო თვითმფრინავი Lockheed C-130 Hercules 100–200 ჯარისკაცით, McDonnell Douglas F-4 Phantom II რეაქტიული გამანადგურებლების თანხლებით. ისრაელიდან უგანდამდე 4000 კმ-ის გადაფრენის შემდეგ, დაჯდომიდან ერთ საათში ისრაელის ძალებმა შეძლეს დატყვევებულთა დახსნა. გაანადგურეს შვიდივე ტერორისტი, აგრეთვე საბჭოთა კავშირის მიერ უგანდისათვის მიწოდებული 11 გამანადგურებელი მიგი. ოპერაციის დროს დაიღუპა ისრაელის ძალების 1 ჯარისკაცი და 3 დატყვევებული. უკანა გზაზე ისრაელის თვითმფრინავები შეხვდნენ მათ მომლოდინე საჰოსპიტალე თვითმფრინავს, საწვავი შეივსეს ნაირობიში (კენია). რეიდის წარმატებამ მნიშვნელოვნად აამაღლა ისრაელელთა საბრძოლო სული.
ალექსანდრე გოძიაშვილი
ალექსანდრე გოძიაშვილი (დ. 1897, სანქტ-პეტერბურგი, — გ. 1941, ვარშავა) — ქართველი სამხედრო და საზოგადო მოღვაწე, პუბლიცისტი.
დაიბადა მეღვინის ოჯახში. იზრდებოდა თბილისსა და გურჯაანში. სამხედრო სასწავლებლის დამთავრების (1916) შემდეგ მსახურობდა ბახჩისარაის საკავალერიო პოლკში. მონაწილეობდა I მსოფლიო ომში. 1918 წელს ტყვედ ჩაუვარდა გერმანელებს. 1919-1922 წლებში იყო პოლონეთის არმიის კავალერიის როტმისტრი. შემდეგ სწავლობდა ვარშავის პოლიტიკურ მეცნიერებათა ინსტიტუტში. 1919-1939 წლებში იყო პოლონეთის ქართველთა კომიტეტის თავმჯდომარე, ასევე ჟურნალ „სინათლის ხმის“ რედაქტორ-გამომცემელი. 1926 წელს გამოაქვეყნა ნაშრომი „საქართველოს სახელმწიფოს ამოცანები საერთაშორისო სამართლის შუქზე“. თანამშრომლობდა სხვა ქვეყნების ქართულ ემიგრაციასთან. დაკრძალულია ვარშავის სამხედრო სასაფლაოზე. დაჯილდოებული იყო წმ. გიორგის ჯვრითა და პოლონეთის საბრძოლო ჯილდოებით.
სუდანის ისტორია
მინი|დღევანდელი სუდანის ტერიტორიაზე არსებობდა რამდენიმე ანტიკური ხანის სამეფო. ტერმინი სუდანი მომდინარეობს არაბულიდან: bilād as-sūdān "შავი ხალხის მიწა", ტერმინი ზოგადად ცენტრალური და დასავლეთი აფრიკის აღსანიშნავად გამოიყენება, განსაკუთრებით საჰელის რეგიონისთვის.
სუდანის თანამედროვე რესპუბლიკა 1956 წელს, 1899 წლიდან არსებული ანგლო-ეგვიპტური სუდანის საზღვრებში ჩამოყალიბდა. 1899 წლამდე ტერმინი სუდანი არ აღნიშნავდა სახელმწიფო ერთეულს, არამედ გამოიყენებოდა რეგიონის აღსანიშნავად.
დღევანდელი სუდანის ტერიტორიაზე ისტორიის ადრეულ პერიოდში, ნილოსის სანაპიროზე არსებობდა ქუშის სამეფო. რომლის ისტორიაც გადაჯაჭვული იყო ძველი ეგვიპტის ისტორიასთან და ხშირად ერთ პოლიტიკურ ერთეულსაც წარმოადგენდნენ. ეგვიპტესთან სიახლოვის გამო ის მონაწილეობდა ახლო აღმოსავლეთის ისტორიაშიც, სამეფო VI საუკუნეში გაქრისტიანდა, ხოლო VII საუკუნეში გახდა მუსლიმანური. ქრისტიანული მემკვიდრეობის გამო ძველი ნუბიური წარმოადგენს ნილო-საჰარულ ენათა შორის უძველესს, რომელზეც არსებობს ჩანაწერები (უძველესი ჩანაწერები თარიღდება IX საუკუნით).
1956 წელს დამოუკიდებლობის მოპოვების შემდეგ სუდანი შიდა კონფლიქტებში ჩეფლო: სუდანის პირველი სამოქალაქო ომი (1955-1972), სუდანის მეორე სამოქალაქო ომი (1983-2005), 2011 წლის 9 ივლისს სამხრეთი სუდანის დამოუკიდებლობისთვის სწრაფვის გამო მდგომარეობის ესკალაცია, დარფურის კონფლიქტი (2003-2010).
პრეისტორია
ძვ. წ. VII ათასწლეულში ნეოლითის ხანის ადამიანებმა სუდანის ტერიტორიაზე ტალახის აგურის სოფლები შექმნეს. ისინი ნილოსის ნაპირებზე მისდევდნენ მარცვლეული კულტურების შეგროვებას, ნადირობას, მეთევზეობას და ასევე მესაქონლეობასაც. V ათასწლეულში დაიწყო საჰარის დაშრობა და ხალხის მიგრაცია. ამ კულტურული და გენეტიკური შერევის შედეგად წარმოშობილმა მოსახლეობამ შემდგომი ასწლეულების განმავლობაში განავითარა სოციალური იერარქია და შექმნა ქუშის სამეფო, რომლის დედაქალაქიც იყო კერმა (ძვ. წ. 1700). ანთროპოლოგიური და არქეოლოგიური კვლევები აჩვენებს, რომ პრე-დინასტიურ პერიოდში ნუბია და ზემო ეგვიპტის მოსახლეობა გენეტიკურად და კულტურულად ახლოს იყო. ასევე ორივეგან ფარაონების ინსტიტუტი დაახლოებით ერთ პერიოდში ძვ. წ. 3300 წლისთვის განვითარდა. წითელი ზღვის სხვა ქვეყნებთან ერთად სუდანი მიიჩნევა ერთ–ერთ იმ ქვეყანად რომელსაც ძველი ეგვიპტელები უწოდებდნენ პუნტს ("ღმერთის მიწა"), რომლის შესახებაც ჩანაწერები პირველად დაახლოებით ძვ. წ. 2500 წელს ჩნდება.
ქუშის სამეფო
მინი|ნუბიური პირამიდები. ჩრდილოეთი სუდანის შესახებ ისტორიული ცნობები გვხვდება ეგვიპტურ წყაროებში, სადაც ასუანიდან ნილოსის მდინარის სათავისკენ მდებარე ტერიტორიას უქოდებენ ქუშს. თითქმის ორი ათასწლეულის მანძილზე ქუშის სამეფო განიჩდიდა თავისი ჩრდილოელი მეზობლის (ეგვიპტის ძველი სამეფოს) გავლენას და მოქცეული იყო მის კულტურულ არეალში.
დაახლოებით ძვ. წ. 1700 წელს ეგვიპტე დაიმორჩილეს ქანაანელმა ჰიქსოსებმა. ეგვიპტესთან კავშირის გაწყვეტის შემდეგ დღევანდელი დონგოლის მიდამოებში აღმოცენდა ქუშის სამეფო და შექმნა მხოლოდ მისთვის დამახასიათებელი კულტურა. ჰიქსოსების განდევნისა და ეგვიპტის ახალი სამეფოს შექმნის შემდეგ, იაჰმეს I–მა ისევ დაიქვემდებარა ქუში და აქცია ეგვიპტის პროვინციად, რომელსაც მეფისნაცვალი განაგებდა.
ძვ. წ. XI საუკუნეში ფარაონების მმართველობა დასუსტდა და ეგვიპტემ დაკარგა ქუშზე კონტროლი. ეგვიპტელების წასვლიდან მომდევნო 300 წლის მანძილზე აღარ მოიპოვება ინფორმაცია ქუშის შესახებ. ძვ. წ. VIII საუკუნიდან ქუში ნაპატას (ქალაქ სახელმწიფო) წინამძღოლობით გამოჩნდა როგორც ახალი ძალა, რომელმაც დაიწყო ეგვიპტეზე თავისი ძალაუფლების გავრცელება. აახლოებით ძვ. წ. 750 წელს ქუშის მეფე კაშტამ აიღო თებე და დაიმორჩილა ზემო ეგვიპტე. მისმა მემკვიდრემ პიანხიმ მიაღწია ნილოსის დელტამდე რითიც მთლიანი ეგვიპტე დაიქვემდებარა. მან ჩამოაყალიბა XXV დინასტია. ახლო აღმოსავლეთზე ბატონობის სურვილმა XXV დინასტიასა და ასურეთს შორის ურთიერთობის დაძაბვა გამოიწვია. ბოლო ქუში ფარაონი ტაჰარქა (ძვ. წ. 688-663), დაამარცხა და ახლო აღმოსავლეთიდან განდევნა ასურეთის იმპერატორმა სინახერიბმა. სინახერიბის მემკვიდრე ასარხადონი უფრო შორს წავიდა და ძვ. წ. 674 წელს ეგვიპტეში შეიჭრა. მან დაამარცხა ტაჰარქა და ეგვიპტე უცბად დაიმორჩილა. ტაჰარქა დაბრუნდა ნუბიაში, ხოლო ეგვიპტე ასურეთის ვასალი გახდა რომელსაც ეგვიპტელი დედოფალი მართავდა. მოგვიანებით ტაჰარქმა შეძლო თებეს ახება და ეგვიპტეზე კონტროლის ნაწილობრივ აღდგენა, თუმცა ასარხადონის მემკვიდრემ ასურბანიფალმა კიდევ ერთხელ დაამარცხა ტაჰარქმა და განდევნა ეგვიპტიდან. ტაჰარქის მემკვიდრემ ტანუტამონმა კიდევ ერთხელ სცადა ეგვიპტის დაბრუნება, თუმცა ისევ სასტიკად დამარცხდა ასურელებთან, რითიც ნუბია/ქუშის იმპერიამ არსებობა შეწყვიტა.
შუა საუკუნეები
მინი|ქრისტიანული ნუბია სამი სამეფოს პერიოდში.
ქრისტიანული ნუბია
VI საუკუნიდან ქუშის სამეფოს მემკვიდრედ სამი პოლიტიკური ერთეული ჩამოყალიბდა. ჩრდილოეთით ნობატია, რომლის დედაქალაქიც იყო ფარასი. დღეისთვის ნობატია მოქცეულია ეგვიპტის ფარგლებში. მაკურას სამეფო ცენტრით დონგოლაში, რომელიც თანამედროვე ქალაქიდან 150 კილომეტრით უფრო სამხრეთით მდებარეობდა. ალვას სამეფო, რომელიც ძველი მეროეს მიდამოებში მდებარეობდა. სამივე სამეფოს განაგებდა მებრძოლი არისტოკრატია.
ნუბიის წარმატებული სამეფოების შესახებ ჩანაწერები მოიპოვება ბერძენ, ეგვიპტელ და კოპტ ავტორების ჩანაწერებში, რომლებიც VI საუკუნეში ნუბიელი მეფეების გაქრისტიანებას აღწერენ. ტრადიციის მიხედვით ბიზანტიის დედოფლის თეოდორას გამოგზავნილმა მისიონერებმა ნუბიაში სახარების ქადაგება 540 წელს დაიწყეს. ნუბიის მეფეებმა მიიღეს მონოფიზიტური ქრისტიანობა და გაერთიანდნენ ალექსანდრიის კოპტური საპატრიარქოს ქვეშ ნუბიის ეკლესიაში.
ნუბიის გაქრისტიანებამ ხელი შეუწყო მის დაახლოვებას ხმელთაშუა ზღვის კულტურებთან. ქრისტიანობის გაძლიერება ასევე ხელს უწყობდა მოსახლეობაში წიგნიერების გავრცელებას. ლიტურგიაში ბერძნულის გამოყენებამ საბოლოოდ ჩამოაყალიბა ნუბიური ენა, რომელსაც ჰქონდა კოპტური და ბერძნული სიმბოლოებისგან შედგენილი დამოუკიდებელი დამწერლობა. VII საუკუნიდან ნუბიაში არაბული ხდება დომინანტი ენა, თუმცა სასაუბრო ბერძნული ნუბიაში XII საუკუნემდე მაინც შენარჩუნდა.
ნუბიის ქრისტიანულმა სახელმწიფოებმა მათი განვითარების პიკს IX-X საუკუნეებში მიაღწიეს. VII საუკუნიდან ეგვიპტე დაიპყრეს მუსლიმანმა არაბებმა. ისინი დევნიდნენ ადგილობრივ ქრისტიან კოპტებს, რაც არ აძლევდა საშუალებას ნუბიელებს ქონოდათ ურთიერთობა ალექსანდრიის საპატრიარქოსთან. ამან გამოიწვია ნუბიის ეკლესიის დანარჩენი ქრისტიანული სამყაროსგან იზოლაცია.
სუდანის ისლამიზაცია
ეგვიპტეში ისლამი 640–იან წლებში გავრცელდა. 651 წლიდან ეგვიპტის მმართველმა არაბებმა დაიწყეს სამხრეთით ექსპანსია, თუმცა ძლიერ წინააღმდეგობას წააწყდნენ და მოუწიათ მაკურიის სამეფოსთან ბაქტის სახელით ცნობილი სამშვიდობო ხელშეკრულების გაფორმება. ხელშეკრულებამ დაახლოებით 700 წელი გაძლო. ნილოსსა და წითელ ზღვას შორის არსებული ოქროსა და ზურმუხტის საბადოები იზიდავდა არაბ მაღაროელებსა და ვაჭრებს. ხელშეკრულების მიუხედავად რეგიონის არაბიზაცია მაინც მოხდა და XIII საუკუნეში დაეცა მაკურიის სამეფო, რომელსაც მალევე მის სამხრეთით არსებული ალვის სამეფოც მიყვა.
XVI საუკუნეში სამხრეთში მცხოვრებმა ფუნჯების ტომმა დაიპყრო ალვა, გააერთიანა ნუბიის გარკვეული ნაწილი და შექმნა სენარის სასულთნო. მისგან დასავლეთით წარმოიქმნა დარფურის სასულთნო ხოლო მათ შორის ნუბიის მთიანეთში ტაქალის სამეფო. გავრცელებული იყო სასულთნოს მოწყობის ფეოდალური ტიპი, ფუნჯების მმართველი კლასი ფართოდ იყენებდა მონების შრომას. სასულთნოს შემოსავლის ძირითად წყაროს რეგიონში ვაჭრობა წარმოადგენდა.
თურქული მმართველობა, მაჰდიზმი და კონდომინიუმი
1820–21 –წლებში სუდანის ჩრდილოეთი ნაწილი დაპყრეს ოსმალებმა. მეცხრამეტე საუკუნის განმავლობაში რეგიონზე კონტროლს ოსმალური ეგვიპტე ინარჩუნებდა. მათ სამხრეთი სუდანის ტერიტორიაზე შექმნეს პროვინცია ექვატორია.
1881 წელს მუჰამად აჰმადმა თავი მაჰდიდ (სულიერი წინამძღოლი) გამოაცხადა და დაიწყო ბრძოლა დასავლეთ და ცენტრალურ სუდანში მცხოვრები ტომების გასაერთიანებლად. მისმა მიმდევრებმა აიღეს სახელი ანსარი (მიმდევარი), რომელსაც დღემდე იყენებს უდიდესი პოლიტიკური უმა პარტია. ოსმალოების ექსპლუატაციით შეწუხებული მოსახლეობის მხარდაჭერით აჰმადმა შეძლო 1885 წლის 26 იანვარს ხარტუმი აეღო. ხარტუმის ბრიტანელი მმართველი ჩარლზ ჯორჯ გორდონი და რამდენიმე ათასი მოსახლე სიკვდილით დასაჯეს.
აჰმადი 1885 წელს დაიღუპა, მისი საქმე გააგრძელა აბდალაჰი იბნ მუჰამადმა, რომელმაც ეთიოპიის მიმართულებით სუდანის ტერიტორიების გაფართოება დაიწყო. აღმოსავლეთ ეთიოპიაში წარმატების მიღწევის პარალელურად მან ჯარი ეგვიპტის წინააღმდეგ გაგზავნა. სადაც ის ბრიტანელებმა დაამარცხეს.
1898 წელს სუდანში შეიჭრა ეგვიპტურ–ბრიტანული ჯარი ჰერბერტ კიტჩენერის ხელმძღვანელობით. 1899 წელს სუდანი ეგვიპტურ–ბრიტანული მმართველობის ქვეშ კონდომინიუმად გამოცხადდა.
ბრიტანული კონტროლი
1896 წელს ბელგიურმა ექსპედიციამ მიითვისა სამხრეთი სუდანის ნაწილი, რომელისაც შემდგომ ეწოდა ანკლავი ლადო. ანკლავი ლადო, ოფიციალურად ბელგიური კონგოს ნაწილი იყო. 1896 ბელგიისა და ბრიტანეთის შეთანხმების საფუძველზე, ანკლავი ლადო ბრიტანეთის განმგებლობაში 1909 წლის დეკემბერში ლეოპოლდ II–ის გარდაცვალების შემდეგ გადავიდა.
ამავდროულად საფრანგეთს სამხრეთ სუდანში ჰქონდა პრეტენზია ბაჰრ-ელ-ღაზალის და კოდოკის რეგიონებზე. 1896 წლისთვის საფრანგეთს იქ ჰყავდა განთავსებული ადმინისტრაცია და გეგმავდა მათ ფრანგული დასავლეთი აფრიკის შემადგენლობაში მოქცევას. ამის გამო საფრანგეთსა და ბრიტანეთს შორის ფაშოდის ინციდენტით ცნობილი საერთაშორისო კონფლიქტიც კი გამწვავდა. 1899 წელს საფრანგეთი დათანხმდა ეს ტერიტორიები ანგლო-ეგვიპტური სუდანისთვის გადაეცა.
1898 წლისთვის დღევანდელი სუდანის და სამხრეთი სუდანის მთლიანი ტერიტორია შედიოდა ანგლო–ეგვიპტური მმართველობის ქვეშ, თუმცა ისინი კონდომინიუმის ცალ-ცალკე პროვინციებს წარმოადგენდნენ. ადრეული 1920–იანი წლებიდან ამ ორ პროვინციას შორის არსერბობდა საპასპორტო კონტროლი, მათ ასევე ჰქონდათ გაყოფლილი ადმინისტრაციული და ეკონომიკური საქმიანობა. სამხრეთში ოფიციალურ ენებს წარმოადგენდა: ინგლისური, დინკა, ბარი, ნუერი, ლატუკო, შილუკი, ზანდე და პარი. ჩრდილოეთ სუდანში კი მხოლოდ ინგლისური და არაბული.
1943 წლიდან ბრიტანეთმა დაიწყო ჩრდილოეთ სუდანის თვითმართველობაზე გადასვლისთვის მომზადება. ჩამოაყალიბეს 6 პროვინცია: ხართუმი, კორდოფანი, დარფური და სამიც აღმოსავლეთ დასავლეთ და ცისფერი ნილოსის რეგიონები. 1946 წლიდან ბრიტანეთმა შეცვალა დამოკიდებულება: სამხრეთი სუდანი და სუდანი გააერთიანა ერთ პოლიტიკურ ერთეულად. სამხრეთი სუდანის ადმინისტრაციას გადაწყვეტილების შესახებ 1947 წელს ჯუბას კონფერენციაზე შეატყობინეს. 1948 წლიდან, ბრიტანელების მიერ დანიშნული 13 დელეგატი მონაწილეობდა სუდანის საკანონმდებლო ორგანოს მუშაობაში. სამხრეთელების უკმაყოფილებას იწვევდა პოლიტიკურ და სამთავრობო წრეებში მათი შეზღუდული მონაწილეობა, ასევე არსებობდა ენობრივი ბარიერიც. რაც გახდა მომავალში სამხრეთ სუდანის და სუდანის დაპირისპირების მიზეზი.
პირველი სამოქალაქო ომი
1954 წელს პირველი პარლამენტის ინაგურაციით დაიწყო სუდანის თვითმათველობის პროცესი. 1955 წლის 18 აგვისტოს სამხრეთ სუდანში, კერძოდ ტორიტში დაიწყო ჯარის ამბოხება. მათ შეუერთდნენ სამხრეთელი აჯანყებულები და გადაიზარდა პირველ სამოქალაქო ომში. 1955 წლის 15 დეკემბერს სუდანის პრემიერმა ისმაილ ალ-აზჰარმა გააკეთა განცხადება, რომ სუდანი დამოუკიდებლობას 4 დღეში გამოაცხადებდა. 19 დეკემბერს სუდანის პარლამენტმა დამოუკიდებლობას მხარი ერთსულოვნად დაუჭოირა. ბრიტანეთის და ეგვიპტის მთავრობებმა სუდანის დამოუკიდებლობა 1956 წლის 1 იანვარს აღიარეს. აშშ იყო იმ პირველ ქვეყნებს შორის, რომელმაც სუდანის დამოუკიდებლობა აღიარა. სუდანის ოფიციალურმა მთავრობამ სამხრეთს შესთავაზა ფედერალური მოწყობის სისტემა, მიუხედავად ამისა სამოქალაქო ომი 1972 წლამდე (17 წელი) გაგრძელდა.
სუდანმა პირველი კონსტიტუციის მიღება მხოლოდ 1968 წელს შეძლო.
მეორე სამოქალაქო ომი
მთავრობის ისლამიზაციისკენ მიმართული პოლიტიკის გამო 1983 წელს მეორე სამოქალაქო ომი დაიწყო. ხანგრძლივი ომის შემდეგ 2005 წელს მთავრობა სამხრეთთან დათმობაზე წავიდა.
1985 წლის 6 აპრილს ოფიცრების ჯგუფმა აბდელ რაჰმან სვარ ალ-დაჰაბის ხელმძღვანელობით მოაწყო სამხედრო გადატრიალება, ჩამოაგდო ჯაფარ ნიმეირი, რომელიც ეგვიპტეში გაიქცა. სამ დღეში აბდელ რაჰმანმა გამოაცხადა 15 კაციანი გარდამავალი სამხედრო საბჭოს შექმნის შესახებ. 1986 წელს სუდანის პრემიერ-მინისტრმა სადიქ ალ-მაჰდიმ შექმნა კოალიციური მთავრობა რომელშიც შედიოდნენ: სუდანის ნაციონალური უმა პარტია, დემოკრატიული უნიონისტური პარტია, ნაციონალურ ისლამისტური ფრონტი და ოთხი სამხრეთული პარტია. მიუხედავად ამისა სადიქის მმართველობა არ იყო ეფექტიანი, მისი პერიოდი გამოირჩეოდა კორუფციის გაღრმავებით და სამთავრობო სტრუქტურების მოშლით. ერთ წელიწადში სადიქმა დაითხოვა კოალიციური მთავრობა.
2003 წელს დარფურის დასავლეთ რეგიონში სუდანის განმათავისუფლებელმა მოძრაობამ და სამართლიანობისა და თანასწორობის მოძრაობამ დაიწყეს აჯანყება. აჯანყებულები მთავრობას დარფურის უგულვებელყოფაში ადანაშაულებდნენ. ბრძოლებმა ასობით ათასი ადამინის დევნილად გადაქცევა გამოიწვია. მათი უმეტესობა მზობელ ჩადიში გადავიდა. 2004 წლის 18 სექტემბერს გაეროს უშიშროების საბჭომ მიიღო რეზოლუცია 1564 რომლის მიხედვითაც სუდანის მთავრობა არ იცავდა დარფურის მოსახლეობას ეთნიკური წმენდისგან. 2005 წლისთვის სუდანში აფრიკის კავშირის სამშვიდობო ჯარების რაოდენობა შეადგენდა დაახლოებით 7000 კაცს.
2003 და 2004 წელს მოლაპარაკებების შემდეგ სამხრეთ და ჩრდილოეთ სუდანის მხარეები შეთანხმდნენ, რომ სამხრეთ სუდანი ისარგებლებდა 6 წლის მანძილზე ავტონომიით და შემდეგ რეფერენდუმის გზით გადაწყდებოდა სამხრეთი სუდანის დამოუკიდებლობის საკითხს. სამშვიდობო ხელშეკრულებას საბოლოოდ ხელი ნაირობში 2005 წლის 9 იანვარს შემდეგი პირობებით მოეწერა:
თანამედროვე ისტორია
2006 წლის 31 აგვისტოს მიღებული გაეროს 1706 რეზოლუციის თანახმად დარფურში 17 300 მშვიდობისმყოფელი უნდა გაეგზავნათ, თუმცა სუდანის ხელისუფლების წინააღმდეგობის გამო ეს ვერ მოხერხდა. სუდანის ხელისუფლების წინააღმდეგობის დაძლევა მხოლოდ საერთაშორისო ძალისხმევის საშუალებით მოხერხდა.
2009 წელს საერთაშორისო კრიმინალურმა სასამართლომ ომარ ალ-ბაშირი კაცობრიობის წინააღმდეგ ჩადენილ დანაშაულში დაადანაშაულა.
2009–2010 წლებში სამხრეთ კორდოფანში მომთაბარე ტომებს შორის გამწვავებულ კონფლიქტებს ათასობით ადამიანის სიკვდილი და ლტოლვილობა მოყვა.
2010 წლის 15 იანვარს სუდანსა და ჩადის შორის ხელი მოეწერა ჰარმონიის აღდგენის ხელშეკრულებას, რითიც დასრულდა მათ შორის მიმდინარე ხუთწლიანი ომი.
2010 წლის თებერვალში დარფურის სამშვიდობო ხელშეკრულებას მოეწერა ხელი და დასრულდა დარფურის კონფლიქტი.
2011 წლის თებერვალში ჩატარდა სამხრეთ სუდანის დამოუკიდებლობის რეფერენდუმი, რომლის შედეგების მიხედვითაც სუდანი გაიყო და ჩამოყალიბდა სამხრეთი სუდანის რესპუბლიკა.
2011 წლის 6 ივნისს სამხრეთ კორდოფანში დაიწყო შეიარაღებული კონფლიქტი სუდანსა და სამხრეთ სუდანს შორის. 20 ივნისს ორივე მხარე შეთანხმდა კონფლიქტის ზონიდან ჯარების გაყვანაზე და იქ ეთიოპიელი მშვიდობისმყოფელები ჩადგნენ.
2011 წლის 9 ივლისს სამხრეთი სუდანი გახდა დამოუკიდებელი ქვეყანა.
სქოლიო
კატეგორია:სუდანის ისტორია
ასამელები
ასამელები — სოციო- ეთნოლინგვისტური გაერთიანება ინდოეთში. ეს ჯგუფი ხშირად ასოცირდება ასამურ ენასთან, თუმცა ამ ტერმინის გამოყენება უსწრებს ენის სახელს. ტერმინი ასევე გამოიყენება ასამის შტატში მცხოვრები ხალხის მოსახსენიებლად. ასამელები ფიზიკურად მრავალფეროვანი ჯგუფია, რომელიც ჩამოყალიბდა ავსტრააზიის, ტიბეტო-ბირმულის, ინდო-არიული და ტაი ხალხსი მრავალსაუკუნოვანი აღრევის შედეგად. ასამურად მოსაუბრე მოსახლეობის მთლიანი რიცხვი თითქმის 15.09 მილიონია, რაც 2011 წლის ენების აღწერის თანახმად, ინდოეთის ასამის შტატის მოსახლეობის 48,38% -ს შეადგენს.
ისტორია
ასამური, როგორც ნაციონალისტური იდენტობა, კოლონიამდელ პერიოდში გაჩნდა აჰომის მმართველობის გვიანდელი პერიოდის განმავლობაში განსაკუთრებით მე -17 საუკუნეში, როდესაც აჰომებმა დაამარცხეს დიდი მოგოლთა იმპერია და დასავლეთ ბრაჰამპუტრას ხეობაში გაერთიანდნენ. ინგლისური სიტყვის ,,ასამური" პირველი გამოიყენეს კოლონიალიზმის პერიოდში; ამის საპირისპიროდ, დასავლეთის ასამი ადრინდელი და კოლონიალურ დრომდე ცნობილი იყო როგორც ,,კამარუპა " ( ასამას ნაცვლად  ) და ითვლებოდა დანარჩენი სახელმწიფოსგან პოლიტიკურად, სოციალურად და კულტურულად გამოყოფილად. 1682 წელს აღმოსავლეთ კამრუპმა აჰომის სამეფო დაიპყრო, ტერიტორია გააფართოვა და მას ,,ასამის სამეფო" უწოდა. ამ ფაქტის გამო 1821 წლამდე ევროპელები ამ ტერიოტირას ასამის სამეფოდ მოიხსენიებდნენ. 1821 წლიდან აჰომის სამეფო ბირმის იმპერიის ნაწილი გახდა.
მას შემდეგ, რაც ასამი გახდა ბრიტანული ინდოეთის ნაწილი, ახლად დაარსებული პროვინცია ცნობილი გახდა მისი ახალი ანგლიზირებული სახელით ასამით, რომელიც დომინანტი ეთნიკური ერთეულით იყო განპირობებული. სახელი ასამური / ასამია ასოცირდება ასამურ ენასთან, რომელიც ადრე ცნობილი იყო როგორც კამრუპი.
დემოგრაფიული ცვლილებები
არალეგალური მოგრაციის საკითხს 40 წლიანი ისტორია აქვს, დაწყებული უცხოელებთან ბრძოლის აგიტაციით, რომელიც 1979 წელს დაიწყო და დღევანდელი მთელი ასამის სტუდენტური კავშირის (AASU) ხელმძღვანელობით. 1985 წელს, მას შემდეგ რაც ასობით ადამიანი გარდაიცვალა დამოუკიდებელი ინდოეთის უდიდესი მასობრივი აჯანყების დროს, თელი ასამის სტუდენტურმა კავშირმა და სხვა სააგიტაციო ჯგუფებმა ხელი მოაწერეს შეთანხმებას ცენტრთან, სახელწოდებით Assam Accord. 1971 წლის 25 მარტს დააწესა უკანონო მიგრანტების გამოვლენისა და გაძევების შეწყვეტის თარიღი, რაც ნიშნავს იმას, რომ ნებისმიერი ადამიანი, ვინც ამ თარიღის შემდეგ შევიდოდა ინდოეთში უკან უნდა გაებრუნებინათ.
ასამის მთავრობის თეთრი ფურცლის თანახმად, 1985 წლიდან 2012 წლამდე, ბანგლადეშიდან 2 442 უკანონო ემიგრანტი ცდილობდა ასამში შესვლას, მაგრამ ისინი გააძევეს.
სქოლიო
კატეგორია:ინდოეთის ხალხები კატეგორია:ინდოელები კატეგორია:ინდოარიული ხალხები კატეგორია:ინდოარიელი ხალხი
ელჯი
ელჯი (LG) — მსოფლიოში ცნობილი ტექნიკის კომპანია.
ისტორია
ელჯის ისტორია იწყება 1957 წლის 5 იანვრიდან, როდესაც კორეის მოქალაქე კუ ინ ხოიმ დააარსა კომპანია Lak Chemical Co. თავიდან კომპანია ორიენტირებული იყო კოსმეტიკური საშუალებების წარმოებაზე. დროთა განმავლობაში, წარმოების განვითარებასთან ერთად Lak Chemical Co ქმნის რამდენიმე შვილობილ კომპანიას და იწყებს ახალი ტექნოლოგიების და ქიმიური საშუალებების წარმოებას.
კომპანია ელჯი (LG) ელექტრო მოწყობილობების პირველი კორეული მწარმოებელია.1960 წელს გამოდის ელჯის ვინტილატორები. 1965 წელი კომპანიისთვის აღინიშნა ელჯის მაცივრების წარმოების დაწყებით, ხოლო 1966 წელი – შავ–თეთრი ელჯის ტელევიზორების წარმოებით. 1968 წელს გამოდის პირველი ელჯის სარეცხი მანქანა. 1969 წელს გამოდის GOLD STAR – ის ფირმის ელჯის კონდეციონერები.
იხსნება ელჯის მაღაზია და ელჯის სერვის ცენტრი.
პარალელურად ვითარდება კომპანიის ქიმიური წარმოება (საპნები, სარეცხი საშუალებები და სხვა), რომელიც გამოდის Lucky – ს საფირმო ნიშნით.
1969 წელს ხდება კომპანიის Lak Chemical Co რესტრუქტურიზაცია და კომპანიის დასახელება სახელად ერქმევა Lucky Group.
1976 წელს იქმნება ელჯის პირველი სამეცნიერო კვლევითი ცენტრი, რომელიც თანამშრომლობას იწყებს ცნობილ კომპანიებთან NEC, Siemens და Hitachi.
1981 წელს იქმნება GOLD STAR –ის შვილობილი კომპანია ამერიკაში. 1982 წელს კორეაში იწყება Lucky Group –ს პერსონალური კომპიუტერების წარმოება.
1994 წელს კომპანია Goldstar, რომელიც შედის Lucky Group – ის შემადგენლობაში ყიდულობს ამერიკული სატელევიზიო კომპანიის  Zenith Electronics –ის აქციების 57%  და ამერიკული კომპანია 3DO Corporation – ის აქციების 3%. ამავე დროს დებს კონტრაქტს კომპანია IBM –თან თანამშრომლობის შესახებ. ამავე წელს Goldstar და იაპონური კომპანია ALPS ხსნიან ერთობლივ სამეცნიერო–კვლევით ლაბორატორიას Frontec, რომელიც ფოკუსირებულია თხევადკრისტალური მატრიცების და პლაზმური ტექნოლოგიების შექმნაზე.
1995 წლის მარტში კომპანიის ისტორიაში ხდება მნიშვნელოვანი გარდატეხა. Lucky და GoldStar ერთიანდება ერთი ბრენდის ქვეშ, რომელსაც ეწოდა ყველასათვის ცნობილი LG. 2003 წელს კომპანია LG და კომპანია Thomson ხელს აწერენ სტრატეგიული თანამშრომლობის ხელშეკრულებას პლაზმური პანალების წარმოების შესახებ. 2005 წელს კომპანია უშვემს მსოფლიოში პირველ 102 დიუმიან ელჯის პლაზმურ მონიტორს.
ელჯის საყოფაცხოვრებო ტექნიკასთან ერთად კომპანიის ძირითადი მიმართულებაა კომპიუტერული ტექნიკა და განსაკუთრებით ელჯის მონიტორები და ელჯის ნოუთბუქები. დღევანდელ დღეს კომპანია არის ერთ–ერთი წამყვანი მსოფლიო ბრენდი. ელჯის სათაო ოფისი არის სეულში. მსოფლიოს მრავალ ქვეყანაში აქვს გახსნილი ოფისები და წარმოებები, რომლებშიც დასაქმებულია უამრავი ადამიანი.
რესურსები ინტერნეტში
კატეგორია:კომპანიები
კატერინა სკორსონი
კატერინა რემინი სკორსონი (ინგლ. Caterina Reminy Scorsone; დ. 16 ოქტომბერი, 1981, ტორონტო, ონტარიო, კანადა ) — კანადელი მსახიობი. სახელი გაითქვა სერიალში „ გრეის ანატომია “ შესრულებული ამელია შეფარდის როლით.
ბავშვობა და განათლება
კატერინა სკორსონი დაიბადა 1981 წლის 16 ოქტომბერს ტორონტოში, კანადაში. იგი ოჯახში შუათანა შვილი იყო ხუთიდან. მამამისი, ანტონიო ბრუნო სკორსონი, სოციალური მუშაკია, ხოლო დედამისი, სიუზენ როზელ სკორსონი, პროფესიით ანთროპოლოგია. კატერინა წარმოშობით იტალიელია. მას ოთხი და-ძმა ჰყავს: ორი უფროსი ტყუპი და და ორი უმცროსი და-ძმა. სკოლის დამთავრების შემდეგ კატერინამ სწავლა ტორონტოს უნივერსიტეტში განაგრძო ფილოსოფიის მიმართულებით. აქ სწავლა მან 2005 წელს დაასრულა.
კარიერა
კატერინას სამსახიობო დებიუტი ჯერ კიდეც 1995 წელს შედგა ფილმში „როდესაც შავი კაცი რეკავს“ შესრულებული ენჯის როლით. ამას 1996 წელს მოჰყვა სერიალში „მზად ხარ თუ არა“ შესრულებული კოლინის ეპიზოდური როლი.
1998 წელს ფილმში „ყველაფერი რაც მინდა, რომ გავაკეთო“ დაამტკიცეს სიუზის როლზე. ამავე წელს ელისონის როლი შეასრულა ფილმში „თინეიჯერი რაინდი“. 1999 წელს ფილმში „მესამე სასწაული“ ითამაშა მარია ვიტკოვსკის როლი. პარალელურად, 1998 წელს მიშელ პარკერის როლზე დაამტკიცეს სერიალში „ძალაუფლების თამაშები“, სადაც იგი 26 სერიაში გადაიღეს და 2000 წლამდე მონაწილეობდა.
2001 წელს ფილმში „ჩემი საშინელი წელიწადი“ შეასრულა „ბავშვისსახა“ ჰამილტონის როლი. 2003 წელს ჯეს მასტრიანის როლი მიიღო სერიალში „1-800-იძებნება“. აქ იგი 55 ეპიზოდში მონაწილეობდა. სერიალის გადაღებები 2006 წელს დასრულდა. 2008 წელს კალი უილკინსონის როლი მიიღო სერიალში „Crash“. 2009 წელს ელისის მთავარი როლი მიიღო ფილმში „ელისი“.
2010 წელს იგი სერიალში „ გრეის ანატომია “ თამაშობდა ამელია შეფარდის როლს, რომელიც არის ნეიროქირურგი და სერიალის მთავარი გმირის, მერედით გრეის ქმრის, დერეკ შეფარდის ერთ-ერთი და. ამ პერიოდში იგი მხოლოდ მოწვეული სტუმრის როლში იყო და ერთ სერიაში გადაიღეს. მოგვიანებით, 2012 წელს იგი კვლავ გადაიღეს სერიალში, უკვე 2014 წლიდან კი „გრეის ანატომიაში“ ერთ-ერთი მთავარი როლის შემსრულებელი გახდა. მისი პერსონაჟი განსაკუთრებით მას შემდეგ მომძლავრდა სერიალში, რაც დერეკ შეფარდის როლის შემსრულებელმა მსახიობმა სერიალი მიატოვა, რაც 11 სეზონში მოხდა. სერიალის გადაღებები დღემდე გრძელდება და სულ 16 სეზონია გადაღებული, კატერინა კი მის ყოველ სერიაში მონაწილეობს. ამის პარალელურად იგი არ მონაწილეობს არცერთ ფილმსა და სერიალში.
პირადი ცხოვრება
2009 წლის ივნისში ტორონტოში კატერინა სკორსონი მუსიკოს რობ გილზე. მათ სამი ქალიშვილი ჰყავთ: ელიზა (დაიბადა 2012 წლის 6 ივნისს), პალომა (დაიბადა 2016 წლის 8 ნოემბერს) და არვინი (დაიბადა 2019 წელს).
სქოლიო
კატეგორია:დაბადებული 16 ოქტომბერი კატეგორია:დაბადებული 1981 კატეგორია:კანადელი ქალი მსახიობები
მალკოჩი (იალოვენის რაიონი)
მალკოჩი (Malcoci) — სოფელი მოლდოვაში, იალოვენის რაიონში. მდებარეობს ზღვის დონიდან 178 მეტრზე. 2004 წლის მონაცემებით, მოსახლეობა 2 448 ადამიანს შეადგენდა.
პურის ყანა ყორნებით
პურის ყანა ყორნებით (Korenveld met kraaien) — ნიდერლანდელი პოსტ-იმპრესიონისტი მხატვრის, ვინსენტ ვან გოგის ნახატი, შესრულებული 1890 წლის ივლისში.
მიუხედავად იმისა, რომ ეს სურათი ოვერში შექმნილი იმ ტილოების სერიიდანაა, რომლებიც მოსავლის აღების თემას ეხება, ვან გოგის ეს ერთ-ერთი ბოლო ნამუშევართაგანი სევდიანი მისტიციზმის საბურველშია გახვეული. სურათი აღიქვეს როგორც მხატვრის სიკვდილის წინასწარმეტყველება, მისი აღსასრულის მომასწავლებელი ნიშანი. ვან გოგი იმ დროს თავს უკიდურესად მარტოსულად გრძნობდა და სულიერად იტანჯებოდა. მას ეშინდა, რომ ფინანსური პრობლემების გამო, მისი ძმა თეო, ვეღარ შეძლებდა მის დახმარებას. უკაცრიელი მინდვრებით, რომლებსაც ყორნები დასტრიალებენ თავს, გზებით, რომლებსაც არსად მივყავართ, პირქუში, მრუმე ცითა და ტალღების მსგავსი ხორბლის ყანით მან დიდი სიზუსტით გადმოსცა ის ძრწოლა, რომელიც გამუდმებით თან სდევდა. ეს იყო უძლურება უსაზღვროების წინაშე.
ლიტერატურა
კატეგორია:ვინსენტ ვან გოგის ნახატები კატეგორია:1890 წლის ნახატები კატეგორია:ნახატები ანბანის მიხედვით
ბოლნისი (ღვინო)
ბოლნისი — ადგილწარმოშობის დასახელების კონტროლირებადი უმაღლესი ხარისხის ხარისხის მშრალი ღვინო. შეიძლება იყოს თეთრი, ქარვისფერი, წითელი და ვარდისფერი.
„ბოლნისი“ თეთრი და ქარვისფერი შეიძლება დამზადდეს მხოლოდ ბოლნისის მიკროზონაში მოწეული რქაწითელის, ჩინურის და გორული მწვანეს ჯიშის ყურძნისაგან. „ბოლნისი“ წითელი შეიძლება დამზადდეს მხოლოდ ბოლნისის მიკროზონაში მოწეული საფერავის, თავკვერის, შავკაპიტოს და ასურეთული შავის ჯიშის ყურძნიდან. „ბოლნისი“ ვარდისფერი შეიძლება დამზადდეს მხოლოდ ბოლნისის მიკროზონაში მოწეული ფერადყურძნიანი ვაზის საღვინე ჯიშების გადამუშავებით, წითელი ყურძნის დურდოზე თეთრი ყურძნის ტკბილის დადუღებით ან თეთრი და წითელი ღვინოების შერევით.
„ბოლნისი“ თეთრი უნდა აკმაყოფილებდეს შემდეგ მოთხოვნებს:
„ბოლნისი“ წითელი უნდა აკმაყოფილებდეს შემდეგ მოთხოვნებს:
„ბოლნისი“ ვარდისფერი უნდა აკმაყოფილებდეს შემდეგ მოთხოვნებს: „ბოლნისი“ ქარვისფერი უნდა აკმაყოფილებდეს შემდეგ მოთხოვნებს:
ბოლნისის მიკროზონა მდებარეობს ქვემო ქართლში, ბოლნისის მუნიციპალიტეტში. ბოლნისის მიკროზონა მოიცავს ქალაქ ბოლნისსა და სოფლებს: რატევანი, ხატისსოფელი, რაჭისუბანი, სავანეთი, ტალავერი, ქვემო არქევანი, სამტრედო, ჭაპალა, ზვარეთი, სოფელი ბოლნისი, ქვეში, მუშევანი, აკაურთა, დისველი, ქვემო ბოლნისი, სამწევრისი, ნახიდური, ცურტავი, ფარიზი, დაბა თამარისი, ვანათი, კიანეთი, მამხუტი.
რესურსები ინტერნეტში
კატეგორია:ქართული ღვინო კატეგორია:ადგილწარმოშობის დასახელების ღვინოები საქართველოში
მჭადიჯვრის ღვთისმშობლის ეკლესია
ეკლესია დარბაზულია, ნაგებია რიყის ქვის სწორი რიგებით. კონსტრუქციული ნაწილები და კარ-სარკმელთა ღიობები სუფთად გათლილი შირიმითა და ქვიშაქვითაა გამოყვანილი. ძლიერ დაზიანებულია: მთლიანადაა დანგრეული ეკლესიის ჩრდილოეთ მინაშენი და ჩრდილოეთ კედელი, დანგრეულია სამხრეთ და დასავლეთ კედლების უმეტესი ნაწილი. ჩამოშლილია აღმოსავლეთ კედლის საპირე წყობა. შესასვლელი სამხრეთიდანაა. მას გარეთა გადახურვა და წირთხლები მონგრეული აქვს. აღმოსავლეთით ღრმა ნალისებრი აფსიდია. აფსიდის შუა ნაწილი დანგრეულია და სარკმლის ღიობის მხოლოდ ჩრდილოეთის წირთხლის ნაწილია შემორჩენილი. სარკმლის ქვემოთ, კედელზე, მიშენებულია ტრაპეზი. აფსიდის კონქის თაღს, რომელიც თითქმის მთლიანად შირიმითაა ნაწყობი, ოდნავ ნალისებრი ფორმა აქვს. დასავლეთ კედელში ერთი თაღოვანი სარკმელია დარბაზის გრძივი კედლების პილასტრებიდან მხოლოდ სამხრეთის ორი პილასტრია შემორჩენილი.
ლიტერატურა
კატეგორია:დუშეთის მუნიციპალიტეტის ტაძრები
ჩუსოვაია
ჩუსოვაია (Чусовая, ზემოთში ეწოდება პოლუდენნაია-ჩუსოვაია) — მდინარე რუსეთში, სვერდლოვსკის ოლქსა და პერმის მხარეში (სათავეები ჩელიაბინსკის ოლქშია), კამის მარცხენა შენაკადი. სიგრძე 592 კმ, აუზის ფართობი 23 000 კმ². სათავეს იღებს შუა ურალზე. ზემო დინებაში ხეობა ფართოა, შუა წელზე ან ვიწრო კანიონისებრ, ანდა უფრო ფართო დამრეცკალთებიან ხეობაში მიედინება, ქვემოთში ტიპური ვაკის მდინარეა. ჩაედინება კამის წყალსაცავის ჩუსოვაიას ყურეში. იკვებება შერეულად, ჭარბობს თოვლის წყლები. წყალდიდობა იცის აპრილის შუა პერიოდიდან ივნისის შუა ხანებამდე. წყლის საშუალო ხარჯია 222 მ³/წმ, უდიდესი — 4570 მ³/წმ, უმცირესი — 8,4 მ³/წმ. ზაფხულში წვიმების შედეგად 6–7 წყალმოვარდნა იცის. იყინება ოქტომბრის ბოლოს – დეკემბრის დასაწყისში, ლღვება აპრილში – მაისის დასაწყისში. ქვემო დინებაზე ახასიათებს ყინულხერგილები, რომლებიც დონეს სწევენ 2,8-მდე მეტრით. ძირითადი შენაკადებია: მარჯვენა — მეჟევაია-უტკა, სერებრიანკა, კოივა, უსვა; მარცხენა — რევდა, ლისვა. ფართოდ გამოიყენება წყალმომარაგებისათვის: ვოლჩიხის წყალსაცავიდან (37 კმ²) წყალი გადადის ვერხნეისეტის (ვერხ-ისეტის) წყალსაცავში, რომელსაც იყენებენ ქალაქ ეკატერინბურგის ამ რაიონის წყალმომარაგებისათვის. მდინარის შენაკადებზე 15 მცირე წყალსაცავია. დასაცურებელია (დაახლოებით 500 კმ). სანაოსნოა ქალაქ ჩუსოვოიდან. მის ნაპირებზეა ქალაქები: პერვოურალსკი, ჩუსოვოი. განვითარებულია ტურიზმი.
სქოლიო
კატეგორია:ჩელიაბინსკის ოლქის მდინარეები კატეგორია:სვერდლოვსკის ოლქის მდინარეები კატეგორია:პერმის მხარის მდინარეები
მეტონი
მეტონი, მეტონი ათინელი (Μέτων ὁ Ἀθηναῖος; დ. დაახ. ძვ. წ. 460 — გ. უცნობია) — ძველი ბერძენი ასტრონომი და მათემატიკოსი. ძვ. წ. 433 წელს ძელსაბერძნეთში შემოიღო ე. წ. მეტონის ციკლი, რომელიც საფუძლად დაედო ძველბერძნულ კალენდარს. მეტონმა ათენში ააგო გნომონები მზებუდობის მომენტების დასადგენად და ქვისგან გამოკვეთილი ორიგინალური გადასატანი კაენდრები — პარანიგმები.
ვაჟა ბანეთიშვილის ქუჩა
ვაჟა ბანეთიშვილის ქუჩა — ქუჩა თბილისში, სამგორის რაიონში (ორხევის დასახლება); დავით კაკაბაძის ჩიხიდან იოანე პეტრიწის ქუჩამდე. ადრინდელი სერგეი ესენინის ქუჩის მონაკვეთს ვაჟა ბანეთიშვილის სახელი დაერქვა 1999 წელს.
მეტონი
ლიტერატურა
კატეგორია:დაბადებული ძვ. წ. 460 კატეგორია:ძველი ბერძენი ასტრონომები კატეგორია:ძველი ბერძენი მათემატიკოსები
ვაჟა ბანეთიშვილის ქუჩა
ლიტერატურა
ბანეთიშვილი
ჰადერზფილდი
ჰადერზფილდი (Huddersfield) — ქალაქი დიდ ბრიტანეთში, დასავლეთ იორქშირის მეტროპოლურ საგრაფოში. მდებარეობს ლონდონიდან 310 კილომეტრში. 2001 წლის მონაცემებით ქალაქში ცხოვრობს 146 234 კაცი.
ქალაქი თამაშობდა მნიშვნელოვან როლს ინგლისის ინდუსტრიულ რევოლუციაში. ამჟამად ქალაქი მთავარი სამრეწველო, სპორტული და საგანმანათლებლო ცენტრია. ქალაქში დაიბადა დიდი ბრიტანეთის პრემიერ-მინისტრი ჰაროლდ ვილსონი
რესურსები ინტერნეტში
კატეგორია:გაერთიანებული სამეფოს ქალაქები
Paul's Boutique
Paul's Boutique — ამერიკული ჰიპ-ჰოპ ჯგუფ ბისტი ბოიზის მეორე სტუდიური ალბომი, გამოცემული 1989 წლის 25 ივლისს, Capitol Records-ზე. ალბომი აღსანიშნავია იმით, რომ მთლიანად სემპლებით ჩაიწერა, ვოკალის გარეშე. 2003 წელს მან Rolling Stone-ის „ყველა დროის 500 საუკეთესო ალბომის“ სიაში #156 პოზიცია დაიკავა.
სქოლიო
კატეგორია:1989 წლის ალბომები კატეგორია:ბისტი ბოიზის ალბომები კატეგორია:Capitol Records-ის ალბომები
ალადინი (ზანგილანი)
ალადინი (Aladin) — სოფელი აზერბაიჯანში, ქალბაჯარ-ლაჩინის რეგიონში, ზანგილანის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ.
ოსკარის 70-ე დაჯილდოება
ოსკარის 69-ე დაჯილდოების ცერემონია — საუკეთესო ფილმებისა და კინოხელოვანების რიგით 70-ე დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. ცერემონია გაიმართა 1998 წლის 23 მარტს შრინის აუდიტორიაში ლოს-ანჯელესი, კალიფორნია და მასში მონაწილეობა მიიღეს 1997 წელს გამოსულმა ფილმებმა. ოსკარის დაჯილდოებას აშშ-ში გადასცემდა ABC. დაჯილდოების ტრიუმფატორი გახდა ფილმი „ტიტანიკი“.
რესურსები ინტერნეტში
კატეგორია:ოსკარის დაჯილდოების ცერემონიები
ელ-ბაგრე
ელ-ბაგრე (El Bagre) — ქალაქი და მუნიციპალიტეტი კოლუმბიაში, ანტიოკიის დეპარტამენტში. მდებარეობს ზღვის დონიდან 57 მეტრზე. 2005 წლის მონაცემებით, მოსახლეობა 37 862 ადამიანს შეადგენდა. ფართობი 1 563 კმ²-ია.
რესურსები ინტერნეტში
კატეგორია:ანტიოკიის დეპარტამენტის მუნიციპალიტეტები და ქალაქები
ნიკოლოზ გოძიაშვილი
ნიკოლოზ (ნიკო) ალექსანდრეს ძე გოძიაშვილი (დ. 2 იანვარი, 1899, თბილისი, — გ. 24 აგვისტო, 1965, იქვე) — ქართველი რეჟისორი, საქართველოს ხელოვნების დამსახურებული მოღვაწე (1941).
1917 წლიდან გამოდიოდა ბათუმის, თბილისის მუშათა, სოხუმის და ჭიათურის თეატრებში. 1926 წელს დაამთავრა ქართული დრამატული სტუდია მოსკოვში. შემდეგ რეჟისორად და მსახიობად მუშაობდა ქუთაისის, ბათუმის თეატრებში და თბილისის კოტე მარჯანიშვილის სახელობის (1932–35) თეატრში. 1936-1947 წლებში ხელმძღვანელობდა ფოთის თეატრს. 1948–56 წლებში იყო თბილისის სანკულტურის თეატრის რეჟისორი. სპექტაკლებს დგამდა ასევე თელავის თეატრში. 1956–58 წლებში მუშაობდა ქუთაისის ლადო მესხიშვილის სახელობის თეატრის მთავარ რეჟისორად.
მჭედლიანთკარის კოშკი
მჭედლიანთკარის კოშკი — არქიტექტურული ძეგლი დუშეთის მუნიციპალიტეტის სოფელ მჭედლიანთკარის განაპირას. თარიღდება გვიანდელი შუა საუკუნეებით.
კოშკი სწორკუთხაა, ნაგებია ქვიშაქვით. სართულშუა გადახურვა, სამხრეთ-აღმოსავლეთიდან კუთხე და IV სართულის ზედა ნაწილი ჩამონგრეულია. შესასვლელი აღმოსავლეთიდანაა, II სართულზე. კარის წინ ქვიშაქვით ნაგები პატარა ბაქანია. I სართული სქელკედლიანია ყრუ სათავსია. კედლები ყოველ ზედა სართულზე თითო საფეხურით ვიწროვდება. ამ საფეხურებზე ხის სართულშუა გადახურვის კოჭები იყო დაყრდნობილი. II სართულზე შესასვლელის პირდაპირ ბუხარია, ჩრდილოეთ კედელში სამი სათოფურია, სამხრეთისაში - ორი. III სართულზე ცხრა სათოფურია. IV სართულზე, ჩრდილოეთ კედელზე, ორი სალოდეა შემორჩენილი.
ლიტერატურა
კატეგორია:დუშეთის მუნიციპალიტეტის კოშკები
სარეკის ღვთაების ეკლესია
300px|მინი სარეკის ღვთაების ეკლესია — არქიტექტურული ძეგლი საჩხერის მუნიციპალიტეტის სოფელ სარეკში. მდებარეობს სოფლის ჩრდილოეთით, 1 კმ-ზე, ძველი სასაფლაოს ტერიტორიაზე. ეკლესია დაზიანებული ყოფილა მისი აღდგენა და რესტავრირება მოხდა ადგილობრივი მოსახლეობის მიერ.
ინტეგრირებული ფსიქოთერაპიის ევროპული ასოციაცია
მინი ინტეგრირებული ფსიქოთერაპიის ევროპული ასოციაცია (აბრევიატურა: EAIP, European Association of Integrative Psychotherapy) დაფუძნდა 1993 წელს და წარმოადგენს დარგობრივ საერთაშორისო ორგანიზაციას, რომელსაც ფსიქოთერაპიის ევროპული ასოციაციის მიერ მინიჭებული აქვს ევროპული ფართო აკრედიტაციის ორგანიზაციის (აბრევიატურა: EWAO, European Wide accrediting Organisation) სტატუსი. ორგანიზაციის სათავო ოფისი მდებარეობს დუბლინში.
სარეკის ღვთაების ეკლესია
ეკლესია დარბაზულია (8,2X10,7 მ). ნაგებია ყორექვით, წყობა თარაზულია. გეგმა ტრაპეციის ფორმისაა. ასიმეტრიული აფსიდის მხრები და კონქის თაღი ერთსაფეხურიანია. გვერდებზე თითო მცირე ნიშაა გამოკვეთილი, დარბაზში გრძივი კედლების წყვილ პილასტრის კაპიტელებს კამარის საბჯენი თაღი ეყრდნობა. ინტერიერს განივი კედლებისა და სამხრეთი კედლის ცენტრალურ ნაწილებში გაჭრილი თაღოვანი სარკმელი ანათებს. კარი ორია: ერთი შიგნიდან თაღოვანი, ნაოთხალი — დასავლეთ კედელში, მეორე კი სამხრეთ კედლის დასავლეთ ნაწილში, ქვის ფილებით დაგებული იატაკი საკურთხეველში ერთი საფეხურითაა შემაღლებული. ფასადებზე ქვის წყობისათვის დამახასიათებელია დიდი და მცირე ზომის ქვის რიგების მონაცვლეობა. კარ-სარკმლის საპირეებად და კუთხეებში შედარებით დიდი ზომის ქვებია გამოყენებული. კარნიზი თაროს ფორმისაა.
ინტეგრირებული ფსიქოთერაპიის ევროპული ასოციაცია
ინტეგრირებული ფსიქოთერაპიის ევროპული ასოციაცია აერთიანებს ევროპის მასშტაბით ინტეგრირებული ფსიქოთერაპიის დარგში მომუშავე ორგანიზაციებს, რომლებიც აღიარებენ ინტეგრირებული ფსიქოთერაპიის ევროპული ასოციაციის მიზნებს.
სარეკის ღვთაების ეკლესია
რესურსები ინტერნეტში
კატეგორია:საჩხერის მუნიციპალიტეტის ტაძრები
ინტეგრირებული ფსიქოთერაპიის ევროპული ასოციაცია
მიზნები
ინტეგრირებული ფსიქოთერაპიის ევროპული ასოციაციის მიზნებია :
მჭადიჯვრის ქვემო გორა-ნამოსახლარი
მჭადიჯვრის ქვემო გორა-ნამოსახლარი — არქეოლოგიური ძეგლი მდებარეობს დუშეთის მუნიციპალიტეტის სოფლებს მჭადიჯვარსა და ლამოვანს შორის მდინარე ნარეკვავის მარჯვენა ნაპირას. ძეგლი მრავალფენიანია. განეკუთვნება ადრინდელ ბრინჯაოს ხანიდან ადრინდელ შუა საუკუნეებამდე პერიოდს. აღმოჩნდა 1953 წელს ისტორიის, არქიტექტურისა და ეთნოგრაფიის ინსტიტუტის სადაზვერვო ექსპედიციის მუშაობის დროს. 1969 და 1983 წლებში, დროგამოშვებით გორაზე გათხრები ჩაატარა ისტორიის, არქიტექტურისა და ეთნოგრაფიის ინსტიტუტის ნარეკვავის, ჟინვალისა და აღმოსავლეთ საქართველოს მთიანეთის არქეოლოგიურმა ექსპერდიციებმა. გორა წარმოადგენს აღმოსავლეთიდან დასავლეთისაკენ წაგრძელებულ ხელოვნურ ბორცვს. მისი ფართობია დაახლოებით 1000 კვადრატული მეტრი, ხოლო სიმაღლე გათხრამდე 7 მეტრს აღწევდა. ქვედა ფენაში გამოვლინდა ოთხკუთხა მოყვანილობის თიხით შელესილი შენობათა ნაშთები და სხვადასხვა ფორმის კერა-საკურთხეველი. აღმოჩნდა თიხის ჭურჭლის ნატეხები, ტიგელის ფრაგმენტი, ლითონის ცულით ყალიბი, ქვისა და ძვლის იარაღები, ხელსაფქვავის ქვები და სხვა. ნამოსახლარზე გამოვლინდა სამეურნეო ორმოები, რომლებშიც აღმოჩნდა კერამიკის ნატეხები, ძვლისა და ქვის იარაღი და შინაურ ცხოველთა ძვლები.
ინტეგრირებული ფსიქოთერაპიის ევროპული ასოციაცია
წევრობის ფორმები
ასოციაციის წევრობის ფორმებია: სრული წევრობა, პროვიზიული წევრობა და ასოცირებული წევრობა.
მჭადიჯვრის ქვემო გორა-ნამოსახლარი
შუა ფენა სისქით აღემატებოდა სამ მეტრს და შეიცავდა რამდენიმე ჰორიზონტს. პირველ ჰორიზონტში გამოვლინდა თიხით ნაშენი მიწური შენობის ნაშთები, სამეურნეო ორმოები და შავად გამომწვარი თიხის ჭურჭლის ნატეხები. მეორე ჰორიზონტში აღმოჩნდა თიხის ქოთნების, დერგების, ჯამების ნატეხები, ნამგლის კაჟის ჩასართები, ძვლის იარაღები. მესამე ჰორიზონტში გამოვლინდა შენობათა ნაშთები ქვის საძირკველზე, პურის საცხობი ღუმელები, შავად და ნაცრისფრად გამომწვარი კერამიკის ნატეხები. შემდეგი პერიოდის ფენას განეკუთვნება ელინისტური ხანის სათავსის ნაშთები, რომლის იატაკში ჩაფლული იყო სარიტუალო ჭურჭელი. გამოვლენილია წითლად შეღებილი კერამიკა, მოხატული ქვევრების ფრაგმენტები და სხვა. ზედა ფენაში გაითხარა კლდისა და რიყის ქვებით ნაგები, კრამიტით გადახურული 11 სათავსი და 2 მარანი. აღმოჩნდა თიხის სამზარეულო და სამეურნეო დანიშნულების ჭურჭლის ნატეხები და ქვევრები. ნამოსახლარს შემოვლებული ჰქონდა რიყის ქვის გალავანი. აღმოჩენილი არქეოლოგიური მასალა ინახება არქეოლოგიური კვლევის ცენტრის დუშეთის არქეოლოგიურ ბაზაში.
ინტეგრირებული ფსიქოთერაპიის ევროპული ასოციაცია
წევრობის ფორმები
ასოციაცია სრული წევრის სტატუსს ანიჭებს ორგანიზაციებს, რომლებსაც მნიშვნელოვანი მიღწევები აქვთ ინტეგრირებული ფსიქოთერაპიის დარგში და რომლებიც აკმაყოფილებენ წევრობის კრიტერიუმებს.
მჭადიჯვრის ქვემო გორა-ნამოსახლარი
ლიტერატურა
კატეგორია:დუშეთის მუნიციპალიტეტის არქეოლოგიური ძეგლები
ინტეგრირებული ფსიქოთერაპიის ევროპული ასოციაცია
წევრობის ფორმები
პროვიზიული წევრის სტატუსი ენიჭებათ ორგანიზაციებს, რომლებიც ვერ აკმაყოფილებენ სრული წევრისთვის წაყენებულ მოთხოვნებს, მაგრამ აქვთ შესაძლებლობა პროვიზიული წევრის სტატუსის მიღებიდან ორი წლის განმავლობაში აღმოფხვრან ხარვეზები.
ასოცირებული წევრის სტატუსი ენიჭებათ ორგანიზაციებს, რომლებიც იჩენენ ინტერესს ინტეგრირებული ფსიქოთერაპიის მიმართ ან აქვთ მსგავსი კავშირები, მაგრამ ვერ ან არ აყენებენ სრული წევრობის მოთხოვნას.
სქოლიო
კატეგორია:ფსიქოთერაპია კატეგორია:ფსიქიკური სიჯანსაღე კატეგორია:დარგობრივი ორგანიზაციები კატეგორია:პროფესიული გაერთიანებები კატეგორია:ინტეგრირებული ფსიქოთერაპია კატეგორია:საერთაშორისო არასამთავრობო ორგანიზაციები
კრისტიან ავგუსტ ჰოლშტაინ-გოტორპელი
კრისტიან ავგუსტ ჰოლშტაინ-გოტორპელი (Christian August af Holsten-Gottorp; დ. 11 იანვარი, 1673 — გ. 24 აპრილი, 1726) — ოლდენბურგების დინასტიის წარმომადგენელი. ჰოლშტაინ-გოტორპის ჰერცოგ კრისტიან ალბერტისა და ფრედერიკა ამალია დანიელის ვაჟი. ოტინის მთავარი. შვედეთის მეფე ადოლფ ფრედერიკის მამა და რუსეთის იმპერატრიცა ეკატერინე II-ის ბაბუა.
ბიოგრაფია
კრისტიან ავგუსტი დაიბადა 1673 წლის 11 იანვარს. იგი იყო ჰოლშტაინ-გოტორპის ჰერცოგ კრისტიან ალბერტისა და მისი ცოლის, ფრედერიკა ამალია დანიელის უმცროსი ვაჟი. 1695 წელს, როდესაც მათი მამა გარდაიცვალა, მისი უფროსი ძმა, ფრედერიკ IV გახდა ჰერცოგი, კრისტიან ავგუსტს კი ოტინის მთავრობა ებოძა. 1706 წლის 26 აპრილს იგი ლიუბეკის ეპისკოპოსი გახდა. მას ეს წოდება თვით საღვთო რომის იმპერატორმა უბოძა.
1702 წელს, მართალია მისი ძმა გარდაიცვალა, თუმცა მემკვიდრე დატოვა. 1702-08 წლებში იგი თავისი დაქვრივებული რძლის, ჰედვიგ სოფია შვედის თანა-რეგენტი იყო, რადგანაც მისი ძმისწული მეტად მცირეწლოვანი იყო. 1708 წელს, მისი რძლის გარდაცვალების შემდეგ, იგი დამოუკიდებელი რეგენტი გახდა. სწორედ მან განაპირობა ჰოლშტაინ-გოტორპის ჩრდილოეთის ომში ჩაბმა. იგი გარდაიცვალა 1726 წლის 24 აპრილს, 53 წლის ასაკში.
ქორწინება და შვილები
1704 წლის 2 სექტემბერს ცოლად შეირთო თავისი მამიდაშვილი, მარკგრაფინია ალბერტინა ფრედერიკა ბადენ-დურლახელი, რომელთანაც შეეძინა ათი შვილი:
ლიტერატურა
კატეგორია:დაბადებული 11 იანვარი კატეგორია:დაბადებული 1673 კატეგორია:გარდაცვლილი 24 აპრილი კატეგორია:გარდაცვლილი 1726 კატეგორია:ჰოლშტაინ-გოტორპები
მესი (2017 წლის ფილმი)
მესი (2017 წლის ფილმი) — 2017 წელს ინდოეთში გადაღებული ფილმი, მისი რეალიზაცია მოხდა 2017 წლის 26 მაისს, სცენარის ავტორია რიინგო ბანერჯი, ფილმს სახელი დაერქვა იმის გამო, რომ სიუჟეტი უკავშირდება ლიონელ მესის.
=სიუჟეტი=
ფილმი მოგვითხრობს ორი ძმის ცხოვრებაზე, უფროსი ძმა პროსუნი არაფერს აკეთებს თავის შეყვარებულთან ფლირტაობის გარდა. უმცროსი ძმა, ჩოტუ კი ფლობს ფეხბურთის ყველა ფინტს და კარგად თამაშობს ფეხბურთს, მას მაისურზე აქვს წარწერა „მესი”... (გასაგრძელებელი)
რესურსები ინტერნეტში
კატეგორია:2017 წლის ფილმები კატეგორია:ინდური ფილმები კატეგორია:ფილმები
ილია ნაკაშიძე
ილია პეტრეს ძე ნაკაშიძე (დ. 1866, თბილისი — გ. 27 მაისი, 1923, იქვე) — ქართველი მწერალი, პუბლიცისტი, კრიტიკოსი და საზოგადო მოღვაწე.
ბიოგრაფია
დაიბადა ოჯახში, რომელიც დაკავშირებული იყო 60-იანი წლების მოწინავე ქართველ საზოგადო მოღვაწეთა დასსთან. მამამისი იყო პუბლიცისტი პეტრე ნაკაშიძე, დედა ბარბარე — პოდპოლკოვნიკ სოლომონ ონიკაშვილის ქალიშვილი. ამ გარემოებამ მნიშვნელოვნად განსაზღვრა ყმაწვილის მომავალი. ცოდნის შეძენის დიდმა სურვილმა, მას ქუთაისელ გიმნაზიელს, მისცა სოლიდური განათლება და ევროპული დაკლასიკური ენების საფუძვლიანი ცოდნა. დამოუკიდებლად სწავლობდა ქართულ ლიტერატურასა და საქართველოს ისტორიას. ამ მიზნით თანაკლასელ ნიკო მართან ერთად მოწაფეთა საგანგებო წრეც ჩამოაყალიბა.
1886 წელს დაამთავრა გიმნაზია და ჩაირიცხა ოდესის უნივერსიტეტის საბუნებისმეტყველო ფაკულტეტზე. მაგრამ მალე გარიცხეს პოლიტიკურ შეხედულებათა გამო და იძულებული გახდა გამგზავრებულიყო პეტერბურგს, სადაც ჩაირიცხა უნივერსიტეტის ფილოლოგიურ ფაკულტეტზე. სტუდენტობის დროს გაიცნო და ცოლად შეირთო ნინო ანთაძე. უნივერისტეტის კურსი ნაკაშიძემ 1895 წელს დაამთავრა, დაბრუნდა თბილისში და ინტენსიური თანამშრომლობა დაიწყო ქართულ და რუსულ პერიოდიკაში. თავისი აქტიური საზოგადოებრივი პოზიციის გამო იგი ახლო ურთიერთობაში იყო ლევ ტოლსტოისთან, კერძოდ რუსი დუხობორების უფლებათა დაცვის საკითხში. სწორედ ამის გამო, 1897 წელს იგი კავკასიიდან გადაასახლეს. ტოლსტოის დახმარებით ნაკაშიძე მოსკოვში დასახლდა. აქ ის ხვდებოდა ლ. ტოლსტოის, რომელმაც ხელი გაუმართა მის ოჯახს. თავის მხრივ ნაკაშიძეც შეძლებისდაგვარად ეხმარებოდა დიდ მწერალს. მაგალითად, იგი ყურადრებით მოეკიდა ლ. ტოლსტოის თხოვნას, დახმარება გაეწია „ჰაჯი-მურატისათვის“ მასალების მოძიებაში.
1903 წელს ის თავის მეუღლესთან ერთად ბრუნდება სამშობლოში. დიდი იმედით შეხვდა 1905 წელს რევოლუციას და აქტიურად მონაწილეობდა გურიის გლეხთა მოძრაობაში. მაგრამ რევოლუციის დამარცხებამ და ქვეყანაში დაწყებულმა რეპრესიებმა სახელოვანი მამულიშვილი აიძულეს მიეტოვებინა მშობლიური კუთხე გურია და დაბრუნებულიყო თბილისში, სადაც გააჩაღა პუბლიცისტური საქმიანობა.
ილია ნაკაშიძის წერილების თემატიკა მრავალფეროვანია, მაგრამ იგი უფრო ხშირად პედაგოგიკის, ბავშვთა-აღზრდის საკიტხებს ეხება. მისი კონცეფცია ემყარებოდა თავისუფალი აღზრდის თეორიას და ეწეოდა მის პროპაგანდას როგორც ქართულ, ისე რუსულ ჟურნალ-გაზეთებში. ამადგარი მოღვაწე წლების მანძილზე თანამშრომლობდა ახლად გახსნილ ქართულ უნივერსიტეტში, აგრეთვე „ქართველთა შორის წერა-კითხვის გამავრცელებელ საზოგადოებაში“. მას ეკუთვნის არაერთი საინტერესო წერილი ქართველ, რუს და უცხოელ მწერალთა შემოქმედებაზე. განსაკუთრებით საგულისხმოა კრიტიკული წერილები ისეთ მოღვაწეებზე როგორებიც არიან ვაჟა-ფშაველა, დავით კლდიაშვილი, გრიგოლ აბაშიძე, ლევ ტოლსტოი, გი-დე მოპასანი და სხვები.
დაკრძალულია მწერალთა და საზოგადო მოღვაწეთა დიდუბის პანთეონში.
რესურსები ინტერნეტში
კატეგორია:ქართველი მწერლები კატეგორია:დაბადებული 1866 კატეგორია:გარდაცვლილი 27 მაისი კატეგორია:გარდაცვლილი 1923 კატეგორია:დიდუბის პანთეონში დაკრძალულები ილია კატეგორია:საქართველოს საისტორიო და საეთნოგრაფიო საზოგადოების წევრები
₾
რესურსები ინტერნეტში
კატეგორია:ქართული დამწერლობა კატეგორია:ვალუტის ნიშნები
მილეშტი-მიჩი
მილეშტი-მიჩი (Mileştii Mici) — სოფელი მოლდოვაში, იალოვენის რაიონში. მდებარეობს ზღვის დონიდან 140 მეტრზე. 2004 წლის მონაცემებით, მოსახლეობა 3 693 ადამიანს შეადგენდა.
რესურსები ინტერნეტში
კატეგორია:იალოვენის რაიონის სოფლები
კალიპე
კალიპე კიზიკელი (Κάλλιππος; დ. ძვ. წ. 370 — გ. ძვ. წ. 300) — ძველი ბერძენი ასტრონომი.
კალიპემ დახვეწა ევკტემონის მიერ აღმოჩენილი უთანასწორობა წეკიწადის დროებს შორის. კალიპეს გაანგარიშებით გაზაფხულის ბუნიობიდან ზაფხულის მზებუდობამდე გადიოდა 94 დღე-ღამე, ზაფხულის მზებუდობიდან შემოდგომის ბუნიობამდე — 92 დღე-ღამე, შემოდგომის ბუნიობიდან ზამთრის მზებუდობამდე — 89 დღე-ღამე, ზამთრის მზებუდობიდან გაზაფხულის ბუნიობამდე — 90 დღე-ღამე.
კალიპემ შეცვალა ძველბერძნული კალენდრის მეტონის ციკლი, შეამცირა რა მეტონის ოთხწლიანი მეტონის ციკლი ერთი დღით, რის შედეგადაც 76 წელიწადში საშუალოდ გამოუვიდა 365,25 დღე-ღამე. კალიპეს ციკლის საშუალო წლიური სიდიდე უდრიდა ძვ. წ. 46 წელს მიღებული იულიუსის კალენდრის საშუალო წლიურ მნიშვნელობას.
ლიტერატურა
კატეგორია:დაბადებული ძვ. წ. 370 კატეგორია:გარდაცვლილი ძვ. წ. 300 კატეგორია:ძველი ბერძენი ასტრონომები
ჩიხის სამების ეკლესია (მრავალმნიშვნელოვანი)
ტერმინი ჩიხის სამების ეკლესია შეიძლება აღნიშნავდეს:
შუა ურალი
შუა ურალი (Средний Урал) — ურალის მთების ყველაზე დადაბლებული მონაკვეთი, ჩრდილოეთ განედის 56 და 59° შორის. სიმაღლე 250–500 მეტრი, ჩრდილოეთში 994 მეტრამდე (მთა სრედნი-ბესაგი). აგებულია ძირითადად გნაისებით, ამფიბოლითებით, კვარციტებით, კირქვებითა და ქვიშაქვებით. დამახასიათებელია ძლიერ მოსწორებული გორები და ბექობები, დასავლეთ კალთაზე განვითარებულია კარსტი. მდინარეები მიეკუთვნება ვოლგისა (ჩუსოვაია, უფა) და ობის (ტაგილი, პიშმა, ისეტი) აუზებს. ბევრი ტბაა (განსაკუთრებით აღმოსავლეთში) — ტავატუი, ისეტის, შარტაში. ჭარბობს წიწვოვანი (ნაძვი, სოჭი, ფიჭვი) და არყ-მთრთოლავი ვერხვის ტყეები. მდიდარია სასარგებლო წიაღისეულით.
სქოლიო
კატეგორია:ურალის მთები
ჯონ ლენონის მკვლელობა
ჯონ ლენონის მკვლელობა — XX საუკუნის ერთ-ერთი ყველაზე გახმაურებული მკვლელობა. 1980 წლის 8 დეკემბერს, ნიუ-იორკში, მაჰეტენზე, 72-ე და სენტრალ პარკ უესტის ქუჩების კვეთაზე მდებარე საცხოვრებელი სახლის, „დაკოტას“ სიახლოვეს, სტუდიიდან შინ დაბრუნებულ ჯონ ლენონს მარკ დევიდ ჩეპმენმა ხუთი ტყვია ესროლა და მოკლა.
ლენონი უკვე გარდაცვლილი მიიყვანეს მაუნტ საინაი რუზველტის საავადმყოფოში. ამ ტრაგიკული ამბის ადგილობრივი სატელევიზიო სადგურებიდან გახმაურების შემდეგ მისი უამრავი თაყვანისმცემელი შეიკრიბა რუზველტის საავადმყოფოსა და დაკოტას შენობებთან. 10 დეკემბერს ქალაქ ნიუ-იორკში ფერნკლიფის სასაფლაოზე ლენონს კრემაცია ჩაუტარეს, მისი ფერფლი კი ონოს გადასცეს. ონოს გადაწყვეტილებით მისი მეუღლის დაკრძალვის ცერემონია არ ჩატარდა.